fredag den 25. september 2015 kl. 9.00 blev retten sat på sædvanligt sted i offentligt rets-
møde. retten beklædtes af højesteretsdommerne: lene pagter kristensen, jytte scharling,
michael rekling, lars hjortnæs og kurt rasmussen, førstnævnte som retsformand. protokol-
sekretær: christian schrøder.
der foretoges:
sag 253/2014
(2. afdeling)
advokatnævnet
(advokat martin simonsen)
mod
advokat a
(selv)
fortsat fra 23. september 2015.
retsformanden, lene pagter kristensen, bemærkede, at hun efter sagens optagelse til dom er
blevet opmærksom på, at hun i 2013 er udpeget som suppleant for formanden for advokat-
nævnet. hun har aldrig været i funktion som sådan eller i øvrigt været inddraget i nævnets
arbejde eller anliggender.
der blev efter drøftelse afsagt sålydende af dommerne lene pagter kristensen, jytte
scharling, michael rekling, lars hjortnæs og kurt rasmussen vedtagne
                                       k e n d e l s e:
i sagen er der rejst kritik af advokatnævnets sagsbehandlingstid, og advokat a har anført
bl.a., at sagsbehandlingstiden skal medføre formildelse af en eventuel sanktion. under hensyn
                                               - 2 –
hertil sammenholdt med, at lene pagter kristensen er suppleant for formanden for advokat-
nævnet, foreligger der omstændigheder, som er egnede til at rejse tvivl om lene pagter
kristensens fuldstændige upartiskhed. herefter findes det rettest, at lene pagter kristensen
viger sit sæde, jf. retsplejelovens § 61.
                                          thi bestemmes:
lene pagter kristensen viger sit sæde.
i medfør af retsplejelovens § 320 besluttedes, at statskassen skal erstatte de udgifter, som
parterne uden egen skyld er blevet påført som følge af den forgæves gennemførte hovedfor-
handling. beløbet fastsættes til 12.000 kr. til hver af parterne.
sagen blev herefter udsat på fornyet berammelse til hovedforhandling med andre dommere.
retten hævet.
